钦定古今图书集成/明伦汇编/氏族典/第132卷 > 《廖用贤尚友录》 > 辛绍先
## 钦定古今图书集成/明伦汇编/氏族典/第132卷 > 《廖用贤尚友录》 > 辛绍先

按《魏书辛绍先传》，“绍先，陇西狄道人。世祖之平凉州，
绍先内徙，家于晋阳。明敏有识量，与广平游明根、范
阳卢度世、同郡李承等甚相友善，有至性。丁父忧三
年，口不甘味，头不栉沐，发遂落尽，故常著垂裙皂帽。
自中书博士转神部令。皇兴中，薛安都以彭城归国。
时朝廷欲绥安初附，以绍先为下邳太守，加宁朔将”
军。为政不苟激察，举其大纲而已，唯教民治产，御贼
之备。太和十三年卒，赠冠军将军、并州刺史、晋阳公，
谥曰惠。